ඒ අයට කරදර නොකර මමම මොනවා හරි කරගන්න තමයි බැලුවේ.අන්තිමට මගේ ළඟ නිකමට වගේ තිබුන සල්ලි ටිකකින් කෝම කෝම හරි ලැකර් ටින් එකකුයි අර වෙඩින් කේක් ඔතන ජාතියේ ලොකු කොලේකුයි ගත්තා.නැටුමට කලින් දවසේ හවස මම ලොක්කා වගේ ලැකර් ටින් එකත් දිග ඇරගෙන කුල්ල පාට කර කර ඉන්නකොට අපරාදේ කියන්න බෑ උපී ගේ තාත්තත් ඇවිත් ඒකට උදව් කළා.දැන් ඉතින් ඉතුරු මල කපලා අලවන එක.මලේ සැකිල්ලක් අපිට හාෆ් ෂීට් එකක ඇඳලා දීලයි තිබුණේ.මම ඉතිං බොහොම අමාරුවෙන් දිවත් හපාගෙන අර සැකිල්ල කොලේ උඩ තියලා මලක් ඇඳලා කැපුවා.හප්පා...රවුමට එන්න ඕන මල නිකන් ඉලිප්සයක් වගේ.